CELEX: 32008R1143
Language: fi
Date: 2008-11-13
Title: Komission asetus (EY) N:o 1143/2008, annettu 13 päivänä marraskuuta 2008 , eräiden tavaroiden luokittelusta yhdistettyyn nimikkeistöön

19.11.2008   
            
            
               FI
            
            
               Euroopan unionin virallinen lehti
            
            
               L 308/13
            
         
      KOMISSION ASETUS (EY) N:o 1143/2008,
   annettu 13 päivänä marraskuuta 2008,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Vähittäismyyntiä varten pakattu sarja, jossa on
                  
                              —
                           
                           
                              elektronisista komponenteista koostuva savukkeen muotoinen laite,
                           
                        
                              —
                           
                           
                              kaksi patruunaa,
                           
                        
                              —
                           
                           
                              kaksi ladattavaa litiumakkua, ja
                           
                        
                              —
                           
                           
                              akunlaturi.
                           
                        Laitteessa on mikroelektroniikan komponentilla varustettu ruostumatonta terästä oleva kuori, erittäin herkkä anturi, kotelo akuille ja kotelo patruunalle.
                  Kukin patruuna koostuu inhalaattorista ja ampullista. Ampulli sisältää nikotiinia, savukkeiden hajuyhdistettä ja tavallisia elintarvikelisäaineita. Sekä inhalaattori että ampulli ovat kertakäyttöisiä.
                  Sisäänhengitettäessä elektroninen piiri aktivoituu, jolloin käynnistyy nikotiinilaimenteen sumuttuminen ja sumutetun ”savun” muodostuminen tupakoijan sisäänhengitettäväksi.
               
               
                  8543 70 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 8543, 8543 70 ja 8543 70 90 nimiketekstien mukaisesti.
                  Elektroninen laite on se tavara, joka antaa sarjalle sen olennaisen luonteen, koska elektroninen piiri käynnistää nikotiinilaimenteen sumuttumisen ja sumuttuneen ”savun” muodostumisen tupakoijan sisäänhengitettäväksi.
                  Luokittelu nimikkeeseen 8424 ei ole mahdollista, koska laite ei ole mekaaninen nesteen ruiskutus-, hajotus- tai sumutuslaite.
                  Elektronisen laitteen katsotaan olevan muualle 85 ryhmään kuulumaton sähkölaite, jolla on itsenäinen tehtävä.
                  Yhdistetyn nimikkeistön 3 yleisen tulkintasäännön b alakohdan nojalla sarja on siten luokiteltava nimikkeeseen 8543 (ks. myös harmonoidun järjestelmän selitykset, nimike 8543, kolmas kappale).